cyanic-selkie/wikianc huggingface dataset:
নিডারমাইয়ার–হেন্টিগ অভিযান
আফগান-জার্মান মৈত্রীর চুক্তির খসড়া
১৯১৫ সালের ডিসেম্বরে অভিযানের তুর্কি-জার্মান জোটের লক্ষ্য পূরণে ব্যাপক অগ্রগতি হয়। ফন হেন্টিগকে আমির জানান যে, আফগান-জার্মান মৈত্রী চুক্তি সম্পর্কে আলোচনা করতে তিনি প্রস্তুত, তবে তিনি এটিও বলেন যে এই প্রক্রিয়া সময়সাপেক্ষ হবে এবং এতে বিস্তর ঐতিহাসিক গবেষণার প্রয়োজন পড়বে। ফন হেন্টিগ মৈত্রী চুক্তির একটি খসড়া প্রস্তাব দিলে আলোচনার সূত্রপাত হয়। ১৯১৬ সালের ২৪শে জানুয়ারি ১০ দফাসহ চূড়ান্ত খসড়া পেশ করা হয়, যার অন্তর্গত ছিল আফগান স্বাধীনতার স্বীকৃতি, জার্মানির সঙ্গে মৈত্রী স্থাপন এবং কূটনৈতিক সম্পর্ক স্থাপন। জার্মান সাম্রাজ্যের দূতাবাসের সচিব হিসেবে মনোনীত হন ফন হেন্টিগ নিজেই। তদুপরি, যদি আফগানিস্তান কেন্দ্রীয় শক্তির পক্ষে যুদ্ধে জড়িয়ে পড়ে, তবে ব্রিটিশ ও রুশ আক্রমণ থেকে জার্মানি তাদের সুরক্ষা দেবে, জার্মানির পক্ষ থেকে এরূপ আশ্বাস দেয়া হয়। আমিরের সেনাবাহিনীর আধুনিকায়নের লক্ষ্যে জার্মানি তাদেরকে ১,০০,০০০ আধুনিক রাইফেল, ৩০০টি কামানসহ অন্যান্য আধুনিক যুদ্ধাস্ত্র সরবরাহ করবে। এছাড়াও জার্মানি উপদেষ্টা ও প্রকৌশলী নিয়োগের দায়িত্বও গ্রহণ করবে, এবং এসকল রসদ ও গোলাবারুদ সরবরাহের জন্যে পারস্যের মধ্য দিয়ে স্থলপথ স্থাপনের দায়িত্বও জার্মানির থাকবে। তার ওপর আমিরকে উপঢৌকন হিসেবে ১০,০০,০০০ পাউন্ড পরিমাণ অর্থ দান করা হবে। ফন হেন্টিগ ও নিডারমায়ার উভয়েই এই চুক্তিতে সাক্ষর করেন। ফন হেন্টিগ তাঁর পররাষ্ট্র দপ্তরকে টেলিগ্রাফ মারফত অবহিত করেন যে, এই চুক্তি স্থাপনের মাধ্যমে আফগানিস্তানের মধ্য দিয়ে ভারত আক্রমণের একটি সুযোগ সৃষ্টি হয়েছে। নিডারমায়ার ব্যখ্যা করেন যে, আফগান-রুশ সীমান্ত প্রতিরক্ষার জন্যে ২০,০০০ সৈন্য মোতায়েন করা হলেই আমির এই অভিযান শুরু করতে উদ্যত হবেন। এছাড়াও নিডারমায়ার অতি শীঘ্রই বেতার যন্ত্র, প্রয়োজনীয় অস্ত্রশস্ত্র এবং অন্তত ১০ লক্ষ পাউন্ড অর্থ সরবরাহের অনুরোধ জানান। তাঁর বিচারে তখনই ছিল ভারত আক্রমণের উপযুক্ত সময়, এবং এপ্রিলের প্রথম ভাগে আক্রমণ আরম্ভ হবে বলে তিনি কেন্দ্রীয় কর্তৃপক্ষকে অবহিত করেন।
অভিযানের পরিসমাপ্তি
পরিশেষে আমির হাবিবুল্লাহ পুনরায় তাঁর পূর্বের দোদুল্যমান মানসিকতা ও নিষ্ক্রিয় অবস্থায় ফিরে যান। অভিযাত্রীগণ যে তাঁর সভাসদদের মদদ প্রাপ্ত হচ্ছিলেন এবং তাঁর প্রজাদেরকে উসকে দিচ্ছিলেন, সে সম্পর্কে আমির অবগত ছিলেন। খসড়া চুক্তি সাক্ষর হবার চার দিনের মাথায় আমির তাঁর দরবারের একটি অধিবেশনের ঘোষণা দেন, যা ছিল একটি শিখর সম্মেলন এবং যা জিহাদ ঘোষণার মত একটি গুরুত্বপূর্ণ সিদ্ধান্ত গ্রহণের জন্যে সমীচীন স্থান হিসেবে গণ্য হত। কিন্তু দরবারের অধিবেশনে আমির তাঁর নিরপেক্ষ অবস্থান বজায় রাখার সিদ্ধান্ত নেন, কেননা যুদ্ধের ফলাফল সম্পর্কে তিনি তখনো সন্দিহান ছিলেন এবং তাঁর জাতির ঐক্যবদ্ধতা তাঁর কাছে অধিক গুরুত্বপূর্ণ ছিল।
এডগার অ্যালান পো
এডগার অ্যালান পো (জানুয়ারি ১৯, ১৮০৯ – অক্টোবর ৭, ১৮৪৯) একাধারে ছিলেন একজন মার্কিন লেখক, কবি, সম্পাদক এবং সাহিত্য সমালোচক।  পো তার লেখা কবিতা, ছোট গল্প এবং বিশেষ করে মৃত্যুর সাথে সম্বন্ধযুক্ত ছোটোগল্প ও রহস্য গল্পগুলোর জন্য সবচেয়ে বেশি পরিচিত।  পোকে মার্কিন যুক্তরাষ্ট্রে এবং পুরো আমেরিকান সাহিত্যের রোমান্টিসিজমের একজন কেন্দ্রীয় ব্যক্তিত্ব হিসেবে বিবেচনা করা হয়। তিনি যে সময় ছোটোগল্প লিখতেন সেইসময় মার্কিন যুক্তরাষ্ট্রে ছোটগল্প লেখকের সংখ্যা ছিল নগন্য। এছাড়াও তিনি গোয়েন্দা কথাসাহিত্যের উদ্ভাবক ছিলেন বলে ধারণা করা হয়। শুধু তাই নয় সেইসময়ে সাহিত্যের উদীয়মান  ধারা বিজ্ঞানকল্পকাহিনীতে তার অবদান ছিল অনস্বীকার্য। পোই প্রথম মার্কিন লেখক যিনি শুধুমাত্র লেখার মাধ্যমে জীবিকা নির্বাহ করতেন, ফলত তার জীবন ছিল আর্থিকভাবে অসচ্ছল।
পো ১৮১০ সালে আমেরিকার বোস্টন শহরে জন্মগ্রহণ করেন। তার বাবা  ডেভিড পো এবং মা এলিজাবেথ "এলিজা" পো উভয়েরই পেশা ছিল অভিনয় করা। ১৮১০ সালে তার বাবা পরিবার ত্যাগ করেন চলে যান। এর পরের বছরই তার মা মারা যান।  পো অনাথ হয়ে পরেন। এরপর পোকে ভার্জিনিয়ার রিচমন্ডের জন এবং ফ্রান্সেস অ্যালান তাদের কাছে নিয়ে যায়।  কিন্তু তারা কখনই পোকে আনুষ্ঠানিকভাবে গ্রহণ করেনি যদিও ছোট্ট পোর সাথে তাদের সম্পর্ক ভালোই ছিল।  পরবর্তীতে বড় হয়ে পো জুয়ায় আসক্ত হন এবং ফলশ্রুতিতে ঋণগ্রস্থ হয়ে পড়েন। জুয়ার দেনা এবং পোয়ের পড়াশোনার ব্যয়কে কেন্দ্র করে জন এবং ফ্রান্সেস অ্যালানের সঙ্গে তার সম্পর্কের অবনতি ঘটে। তিনি ভার্জিনিয়া বিশ্ববিদ্যালয়ে পড়াশোনা শুরু  করলেও অর্থের অভাবে এক বছর পর পড়াশোনা বন্ধ করে দিতে বাধ্য হন।  ১৮২৭ সালে তিনি ছদ্মনামে মার্কিন যুক্তরাষ্ট্রের সেনাবাহিনীতে যোগ দেন। এই সময়েই তিনি বেনামে তার সাহিত্যকর্ম প্রকাশ করতে শুরু করেন। একজন বোস্টোনিয়ান ছদ্মনামে প্রকাশ করেন তামেরলেন এবং অন্যান্য কবিতা (১৮২৭)। এটাই ছিলো তার প্রথম প্রকাশিত সাহিত্যকর্ম। ১৮৩১ সালে যখন পো সামরিক অফিসার হতে ব্যর্থ হন তখন তার কবি ও লেখক হবার ইচ্ছা আরও দৃঢ় হয়।
পো এসময় গদ্য লেখায় মনোনিবেশ করেন। পরবর্তী কয়েক বছর একাধিক সাহিত্য পত্রিকা এবং সাময়িকীতে কাজ করেছেন। তিনি তার নিজস্ব সাহিত্য সমালোচনার স্টাইলের জন্য খ্যাতিমান হয়ে ওঠেন।  কাজের জন্য তাকে বাল্টিমোর, ফিলাডেলফিয়া, নিউ ইয়র্ক সিটি সহ বেশ কয়েকটি শহরে থাকতে হয়।  ১৮৩৬ সালে তিনি তার ১৩ বছর বয়সী ফুফাত বোন ভার্জিনিয়া ক্লেমের সাথে বিবাহবন্ধনে আবদ্ধ হন। স্ত্রী ভার্জিনিয়া ক্লেম যক্ষ্মায় আক্রান্ত হয়ে ১৮৪৭ সালে মৃত্যুবরণ করেন। ১৮৪৪ সালের জানুয়ারিতে পো তার "দ্যা রেভেন" কবিতাটি প্রকাশ করেন যা তাঁকে তাৎক্ষণিক সাফল্য এনে দেয়।  এরপর তিনি তার নিজস্বপত্রিকা দ্যা পেন প্রকাশ করার পরিকল্পনা করেন, কিন্তু দুখঃখজনকভাবে এটি প্রকাশের আগেই ১৯৪৯ সালে তিনি মৃত্যুমুখে পতিত হন। তার মৃত্যুর কারণ জানা যায়নি। অতিরিক্ত মদ্যপানের কারণে তার মৃত্যু হয়ে থাকতে পারে। অনেকে এও মনে করে যে তিনি আত্মহত্যা করেছিলেন।
পো এবং তার সাহিত্যকর্মের মাধ্যমে শুধুমাত্র বিশ্ব সাহিত্যই নয় বরং মহাজাগতিক এবং ক্রিপ্টোগ্রাফির মতো বিশেষায়িত ক্ষেত্রগুলোও প্রভাবিত হয়েছিল। তিনি এবং তার কাজ নিয়ে অনেক নাটক, চলচ্চিত্র নির্মিত হয়েছে, গান লেখা হয়েছে এবং এখনো হচ্ছে। তার স্মৃতিবিজড়িত কয়েকটি বাড়িকে জাদুঘর ঘোষণা করা হয়েছে। এছাড়াও মিস্ট্রি রাইটার্স অফ আমেরিকা প্রতিবছর একটি পুরস্কার প্রদান করে যা এডগার অ্যাওয়ার্ড নামে পরিচিত।
প্রারম্ভিক জীবন
থাম্ব|বোস্টন শহরে পোয়ের স্মৃতির উদ্দেশ্যে একটি ফলক যেখানে পোয়ের সাম্ভব্য জন্মের স্থান নির্দেশ করা আছে এডগার পো ১৮০৯ সালে আমেরিকার ম্যাসাচুসেটস আঙ্গরাজ্যের বোস্টন শহরে জন্মগ্রহণ করেন। তার মা ইংরেজ বংশোদ্ভূত অভিনেত্রী এলিজাবেথ আর্নল্ড হপকিন্স পো এবং বাবা অভিনেতা ডেভিড পো জুনিয়র। তিনি বাবা মায়ের দ্বিতীয় সন্তান। তার বড় ভাই উইলিয়াম হেনরি লিওনার্ড পো। এছাড়াও রোজালি পো নামে একটি ছোট বোন ছিল তার। তাদের দাদা ডেভিড পো সিনিয়র আনুমানিক ১৭৫০ সালের দিকে আয়ারল্যান্ডের কাভান জেলা থেকে আমেরিকায় আসেন। এডগার নামটি সম্ভবত উইলিয়াম শেকসপিয়র এর কিং লিয়ার নাটকের একটি চরিত্রের নামানুসারে নামকরণ করা হয়েছে, যে নাটকটি পোর বাবা মা ১৮০৯ সালে অভিনয় করেছিলেন। তার বাবা ১৮১০ সালেই পরিবার ত্যাগ করেন এবং এক বছর পরে মা যক্ষ্মা হয়ে মারা যান।  পোকে তখন ভার্জিনিয়ার রিচমন্ডের একজন সফল ব্যবসায়ী জন অ্যালানের বাড়িতে নিয়ে যাওয়া হয়। জন অ্যালান দাস, কাপড়, গম, তামাকসহ আরও বিভিন্ন ধরনের পণ্যের ব্যবসা করতেন। অ্যালানরা তাকে "এডগার অ্যালান পো" নাম দেয় যদিও তারা কখনোই তাঁকে আনুষ্ঠানিকভাবে দত্তক গ্রহণ করেনি।
জন অ্যালানের আক্রমণাত্মক অনুশাসনের কারণে পো বখে যেতে শুরু করেন। অ্যালান পরিবার ১৮১৫ সালে যুক্তরাজ্যে যায়। সঙ্গে ছিলেন পো। ১৮১৫ থেকে ১৯২০ সাল পর্যন্ত পো যুক্তরাজ্যের বিভিন্ন বিদ্যালয়ে পড়ালেখা করেন। পরবর্তীতে ১৮২০ সালে অ্যালান পরিবারের সাথে রিচমন্ডে ফিরে আসেন।
এডগার পো প্রাচীন ও আধুনিক ভাষা অধ্যয়নের জন্য ১৮২৬ সালের ফেব্রুয়ারি মাসে ভার্জিনিয়া বিশ্ববিদ্যাল য়ে ভর্তি হন। বিশ্ববিদ্যালয়টির প্রতিষ্ঠাতা মার্কিন প্রসিডেন্ট টমাস জেফারসনের আদর্শ অনুযায়ী বিশ্ববিদ্যালয়ে জুয়া, বন্দুক, তামাক এবং অ্যালকোহল নিষিদ্ধ থাকলেও এই নিষেধ প্রায়ই উপেক্ষা করা হতো।  পো এসময় জুয়া খেলায় আসক্ত হয়ে পড়েন। তাঁর দেনা বেড়েই চলছিল। এই নিয়ে জন অ্যালানের সাথে তাঁর সম্পর্কের অবনতি ঘটে। অর্থাভাবে পো বিশ্ববিদ্যালয়ে পড়া ছেড়ে দেন। কিন্ত তিনি রিচমন্ডে ফিরে যাননি কারণ তখন তিনি জানতে পারেন যে তাঁর প্রিয়তমা সারাহ এলমিরা রয়স্টার অন্য একজনকে বিয়ে করেছে।  তিনি ১৮২৭ সালের এপ্রিলে মাসে বোস্টনে যান এবং জীবিকার তাগিদে কেরানী ও সংবাদপত্রের লেখক হিসেবে কাজ করতে বাধ্য হন, এই সময়েই তিনি হেনরি লে রেনেট ছদ্মনামটি ব্যবহার করতে শুরু করেন।
সামরিক বাহিনীতে
থাম্ব|পো সামরিক বাহিনীতে থাকার সময় তাঁর প্রথম কর্মস্থল বোস্টনের ফোর্ট ইনডিপেন্ডেন্স পো অর্থনৈতিকভাবে স্বাবলম্বী হবার উদ্দেশ্যে ১৯২৭ সালে এডগার এ পেরি নাম নিয়ে যুক্তরাষ্ট্রের সামরিক বাহিনীতে যোগ দেন। এসময় তাঁর বয়স যদিও ছিলো ১৮ বছর, কিন্তু তিনি  ২২ বছর বলে দাবি করেন। প্রথমে তিনি বোস্টন হারবারের ফোর্ট ইন্ডিপেনডেন্সে ৫ ডলার বেতনে চাকরি করতেন। এই বছরই তার কাব্যগ্রন্থ তামেরলেন ও অন্যান্য কবিতা প্রকাশিত হয়। এই বইয়ের মাত্র ৫০টি মুদ্রিত কপি বের হয়েছিল। বইটি সাড়া জাগাতে ব্যর্থ হয়। এরপর পো সাউথ ক্যারোলিনার ফোর্ট মোলট্রিতে বদলি হন এবং আর্টিলারির আর্টিফিশিয়ার পদে উন্নীত হন। ফলে তাঁর পারিশ্রমিক দ্বিগুণ হয়ে যায়। দুই বছর সামরিকবাহিনীতে কাজ করার পর পো সার্জেন্ট মেজর পদপ্রাপ্ত হন। এসময় তিনি তাঁর ঊর্ধ্বতন লেফটেনেন্ট হাওয়ার্ড কে তাঁর প্রকৃত নাম জানান।  তিনি পোকে বলেন যে সে যদি অ্যালানের সাথে পুনর্মিলিত হয় শুধুমাত্র তখনই তাঁকে নির্ধারিত সময়ের পূর্বে দায়িত্ব থেকে মুক্তি দেয়া হবে এবং তিনি সামরিক একাডেমীতে যোগ দিতে পারবেন। পো অ্যালানকে চিঠি লেখে। আ্যালান প্রথম কয়েকমাস পোর চিঠির উত্তর দেয়া দেখে বিরত থাকে। এরপর যখন তার স্ত্রী মারা যায় এবং তাকে সমাধিস্থকরণের পরদিন পো এসে উপস্থিত হন তখন পোর প্রতি তার রাগ কোমল হয় এবং তারা পুরোনো বিবাদ মিটিয়ে ফেলে।
ফলে পো ১৮২৯ সালে তাঁর সামরিক দায়িত্ব থেকে অব্যহতি পেয়ে বাল্টিমোরে তাঁর আত্মীয়দের সাথে দেখা করতে যায়। এদের মধ্যে ছিলেন ভার্জিনিয়া ক্লেম যিনি পরবর্তীতে পোর স্ত্রী হন। ঐ বছরই পোর কবিতা খ্যাতনামা কাব্যসমালোচক জন নিল এর দ্বারা প্রশংসিত হয়। এরপর পো তাঁর একটি কবিতা নিলকে উৎসর্গ করেন।
পো ১৮৩০ সালে ওয়েস্টপয়েন্ট মিলিটারি একাডেমিতে ক্যাডেট হিসেবে যোগ দেন। এসময় পোর সঙ্গে অ্যালানের সম্পর্ক পুনরায় খারাপ হতে থাকে। পোও তাঁর দায়িত্বে অবহেলা করতে থাকেন এবং ১৯৩১ সালে তাঁকে বরখাস্ত করা হয়।
এরপর তিনি নিউ ইয়র্কে যান এবং পোয়েমস নামে তাঁর তৃতীয় কাব্যসংকলন প্রকাশ করেন। এই বইটি প্রকাশে তাঁকে আর্থিকভাবে সহায়তা করেন ওয়েস্টপয়েন্ট মিলিটারি একাডেমির ক্যাডেটরা। বইটিতে পোর পূর্বে প্রকাশিত কবিতা তামেরলেন এবং আল আরাফ ছাড়াও  ছয়টি পূর্বে অপ্রকাশিত কবিতাও ছিল। এই বইটি পো ইউ এস ক্যাডেট কোরকে উৎসর্গ করেন।
প্রকাশক জীবন
১৮৩১ সালের পহেলা আগস্ট পোর বড় ভাই হেনরি অতিরিক্ত মদ্যপানের কারণে মারা যান। এরপর পো একজন লেখক হিসেবে জীবিকা অর্জনের চেষ্টা করেন। কিন্তু এটা তাঁর জন্য সহজ ছিলনা। সেটা ছিল এমন একটা সময় যখন হাতেগোনা কয়েকজন মাত্র আমেরিকান লেখনীর মাধ্যমে জীবিকা অর্জন করতেন। এছাড়াও সেসময় যুক্তরাষ্ট্রে কোনো অন্তর্জাতিক কপিরাইট আইন না থাকায় সেখানকার প্রকাশকেরা ব্রিটিশ লেখকদের লেখা কোনো অনুমোদন ছাড়াই ছাপাতেন। ফলে তারা পারিশ্রমিক দিয়ে মার্কিন লেখকদের লেখা ছাপাতে আগ্রহী ছিলেন না। থাম্ব|২৬ বছর বয়সে পো তার দূর সম্পর্কের আত্মীয়া ভার্জিনিয়া ক্লেমকে বিয়ে করার অনুমতি পান যার বয়স তখন ছিলো ১৩ বছর। ১১ বছরের দাম্পত্য জীবনের পর ভার্জিনিয়া মারা যান। তিনি পোর অনেক সাহিত্যকর্মের অনুপ্রেরণা ছিলেন এজন্য প্রথমে কিছুকাল কবিতা নিয়ে কাজ করলেও পো এবার গদ্যসাহিত্য লেখায় মনোযোগী হন। তিনি ফিলাডেলফিয়া প্রকাশনীতে কিছু লেখা প্রকাশ করেন। এসময় তিনি  তাঁর একমাত্র নাটক পলিশিয়ান লেখায় হাত দেন। ১৯৩৩ সালে ছোটোগল্প বোতলে পাওয়া পান্ডুলিপি এর জন্য তাঁকে পুরস্কারে ভূষিত করে বাল্টিমোর সানডে টাইমস। এই ছোটোগল্পটি লিখে তিনি জন পি কেনেডি নামে একজন প্রভাবশালী লেখক ও রাজনীতিবিদের নজরে আসেন। কেনেডি পোকে সাদার্ন লিটারারি মেসেঞ্জার সাময়িকীর সম্পাদক টমাস হোয়াইটের সাথে পরিচয় করিয়ে দেন এবং পো ১৯৩৫ সাল নাগাদ সেখানে সহকারী সম্পাদক পদে কাজ করতে শুরু করে। কিন্তু অতিরিক্ত মদ্যপানের কারণে হোয়াইট কয়েক সপ্তাহের মধ্যেই পোকে বরখাস্ত করে। পো এরপর বাল্টিমোরে ফিরে যান। ১৯৩৫ সালের ২২ সেপ্টেম্বর ফুফাত বোন ভার্জিনিয়া ক্লেমের সাথে পো বিবাহবন্ধনে আবদ্ধ হন। এসময় পোর বয়স ছিলো ২৬ আর ভার্জিনিয়ার ১৩।
পোর তরফ থেকে ভাল আচরণের প্রতিশ্রুতি পাওয়ার পরে হোয়াইট পোকে পুনর্বহাল করে এবং তিনি ভার্জিনিয়া ও ভার্জিনিয়ার মার সঙ্গে রিচমন্ডে ফিরে আসেন।  তিনি ১৮৩৭ সালের জানুয়ারি পর্যন্ত মেসেঞ্জারে চাকরিরত ছিলেন। পো দাবি করেন যে এসময়ের মধ্যে ঐ পত্রিকার বিক্রি ৭০০ থেকে বেড়ে ৩,৫০০ হয়ে গিয়েছিল। তিনি তাঁর বেশ কয়েকটি কবিতা, বইয়ের পর্যালোচনা, সমালোচনা, ছোটোগল্প ঐ পত্রিকায় প্রকাশ করেছিলেন।
পোয়ের উপন্যাস দ্য ন্যারেটিভ অফ আর্থার গর্ডন পাইম অফ ন্যান্টুকেট ১৮৩৮ সালে প্রকাশিত হয়। উপন্যাসটি ব্যাপকভাবে সমালোচিত হয়েছে। ১৮৩৯ সালের গ্রীষ্মে পো বার্টনের জেন্টলম্যানস ম্যাগাজিনের সহকারী সম্পাদক হন।  তিনি এখানে অসংখ্য নিবন্ধ, গল্প এবং সমালোচনা প্রকাশ করেন এবং মেসেঞ্জারে থাকাকালীন নিজেকে যে একজন মর্মভেদী সমালোচক হিসেবে প্রমাণ করেছিলেন তাঁর সেই খ্যাতি এসময় বহুগুণে বেড়ে যায়। ১৮৩৯ সালে তাঁর লেখা গ্রোটেস্ক এবং অ্যারাবিস্কের কাহিনী দুই খণ্ডে প্রকাশিত হয়, যদিও এর থেকে তিনি সামান্য অর্থই পেয়েছিলেন।
১৮৪০ সালের জুনে পো তাঁর নিজস্ব একটি জার্নাল শুরু করার ইচ্ছা প্রকাশ করে একটি প্রস্তাবনা প্রকাশ করেন। তিনি পেনসিলভানিয়ার রাজধানী ফিলাডেলফিয়ার নামানুসারে এটিকে পেন নামকরণ করতে চেয়েছিলেন, কিন্তু পরবর্তীতে এর নাম স্টাইলাস বলে ঘোষণা করেন। জার্নালটি পোয়ের মৃত্যুর আগে কখনই পৃথিবীর আলো দেখেনি।
পো প্রায় এক বছর পর বার্টনের ম্যাগাজিনের কাজ ছেড়ে সেইসময়ের অন্যতম নামী মাসিক গ্রাহামস ম্যাগাজিনে লেখক এবং সহ-সম্পাদক হিসেবে চাকরি নেন। গ্রাহামস ম্যাগাজিনের ১৮৪১ সালের শেষ সংখ্যায় ঐ বছরে ম্যাগাজিনটির অসাধারণ সাফল্য অর্জন উদযাপনের জন্য যে সম্পাদকীয় প্রকাশিত হয়, পো ছিলেন সেখানে স্বাক্ষরকারীদের মধ্যে একজন। পো লেখেন,
"আমেরিকা বা ইউরোপের কোনও ম্যাগাজিনের সম্পাদকরা বোধহয় না আমাদের মতো বছর শেষ হবার আগেই তাদের কাজে তারা যে অগ্রগতি  ও সাফল্য অর্জন করেছে তা নিয়ে এতটা সন্তুষ্ট হতে পারে। আমাদের এ সাফল্য সত্যিই নজিরবিহীন, প্রায় অবিশ্বাস্যই বলতে হয় বিশেষত যখন এতটা সংক্ষিপ্ত সময়কালে এটা সম্ভব হয়েছে তা বিবেচনা করি।"
১৮৪৬ সালে পোর মালিকানাধীন ব্রডওয়ে জার্নাল উঠে যায়। পো সেসময় নিউইয়র্কের ব্রঙ্কসের একটি বাংলোয় থাকতেন। ভার্জিনিয়া ১৮৪৭ সালের ৩০ জানুয়ারি ঐ বাংলোতেই মারা যান। বাংলোটি এখন এডগার অ্যালান পো কটেজ নামে পরিচিত। সেখানে থাকার সময়ে পো নিকটবর্তী সেন্ট জনস কলেজের জেসুইট মিশনারীদের সাথে বন্ধুত্ব করেন। পোয়ের জীবনীকার এবং সমালোচকরা এই সিদ্ধান্তে উপনীত হন যে পোয়ের সাহিত্যকর্ম তাঁর স্ত্রী এবং তাঁর মা সহ জীবন থেকে  চলে যাওয়া বিভিন্ন নারীর দ্বারা দারুণভাবে প্রভাবিত হয়েছিল।
স্ত্রীর মৃত্যুর পরে পো ক্রমশ অস্থিরচিত্ত হয়ে পড়েন। এসময় রোড আইল্যান্ডের প্রোভেডেন্সে বসবাসকারী কবি সারা হেলেন হুইটম্যানের ও তাঁর বাগদান সম্পন্ন হয়। কিন্তু পো-র মদ্যপান এবং অসংলগ্ন আচরণের কারণে এই সম্পর্ক স্থায়ী হয়নি। এছাড়াও হুইটম্যানের মা এই সম্পর্ক ভাঙার ক্ষেত্রে নিয়ামক হিসেবে কাজ করেন। পো এরপর রিচমন্ডে ফিরে আসেন এবং তাঁর শৈশব প্রণয়ীনী সারা এলমিরা রয়েস্টারের সঙ্গে পুনরায় সম্পর্কে জড়ান।
মৃত্যু
পোর মৃত্যুসনদসহ হাসপাতালের নথিগুলো এখন আর পাওয়া যায় না। সেসময়ের পত্রিকাগুলো পোর মৃত্যুর কারণ হিসেবে মস্তিষ্কে রক্ত জমা হওয়া বা মস্তিষ্কের প্রদাহকে দায়ী করে। পোর মৃত্যুর প্রকৃত কারণ এখনো রহস্যই রয়ে গেছে। মৃত্যুর কারণ হিসেবে হৃদরোগ, সিফিলিস, কলেরা, রাবিস এবং অতিরিক্ত মদ্যপানকে দায়ী করা হয়। ১৮৭২ সালের একটি সূত্রে পাওয়া যায় যে ভোট জালিয়াতি এবং এর থেকে সৃষ্ট সহিংসতার সাথে পোর মৃত্যুর কোন যোগ থাকতে পারে।
গ্রিজওয়াল্ডের স্মৃতিচারণ
পোর মৃত্যুর অব্যবহিত পরেই প্রতিদ্বন্দ্বী রুফাস উইলমোট গ্রিজওয়াল্ড বেনামে তার মৃত্যুসম্বন্ধীয় নিবন্ধ লিখতে শুরু করে। নিবন্ধে সে পোকে উন্মাদ হিসেবে দেখানোর চেষ্টা করে।
নিবন্ধটি পোকে সমাধিকরণের দিনে নিউ ইয়র্ক ট্রিবিউন পত্রিকায় প্রকাশিত হয়। গ্রিজওয়াল্ড নিবন্ধে নিজের ছদ্মনাম লিখেছিল লুডভিগ। নিবন্ধের শুরু হয়েছিল এভাবে,
এডগার অ্যালান পো মারা গেছেন।  গত পরশু দিন বাল্টিমোরে।  এই সংবাদ অনেককেই চমকে দেবে, তবে খুব কম লোকই শোকাহত হবে।
লুডভিগ অনতিবিলম্বে নিজেকে প্রকাশ করে গ্রিজওয়াল্ড হিসেবে। ১৮৪২ সাল থেকেই সে পোর বিরোধীরা করে আসছিলো। সে এরপর "একজন লেখকের স্মৃতিচারণ" নামে একটি জীবনীপ্রবন্ধ লেখে। এটা পোর ১৮৫০ সালের সাহিত্য সংগ্রহের সাথে প্রকাশিত হয়। ঐ প্রবন্ধে গ্রিজওয়াল্ড পোকে দুশ্চরিত্র, মদ্যপ, মাদকাসক্ত ও উন্মাদ বলে দাবি করে। সে এর সপক্ষে যুক্তি দেখানোর জন্য পোর একটি চিঠিকে প্রমাণ হিসেবে তুলে ধরে। প্রকৃতপক্ষে তার সিংহভাগ দাবিই ছিলো অতিরঞ্জন ও মিথ্যা। যেমন এর কোনো প্রমাণ পাওয়া যায়নি যে পো মাদকাসক্ত ছিলো। এমনকি গ্রিজওয়াল্ড তাদেরকেও ছেড়ে কথা বলেনি যারা পোকে ভালোভাবে জানত। জন নিল গ্রিজওয়াল্ডের প্রবন্ধের বিরোধীরা করে একটি প্রবন্ধ লেখে। এসব সত্ত্বেও গ্রিজওয়াল্ডের লেখা জীবনী জনপ্রিয় হয়ে ওঠে এই কারণে যে এটাই ছিলো পোর একমাত্র পূর্ণাঙ্গ জীবনী। তবে যে চিঠিগুলো গ্রিজওয়াল্ড তার দাবির সপক্ষে উপস্থাপন করেছিলো সেগুলো পরে জাল প্রমাণিত হয়।
সাহিত্যরীতি
থাম্ব|১৮৪৫ সালে স্যামুয়েল স্টিলম্যান ওসগুডের আঁকা পোয়ের প্রতিকৃতি পোয়ের সর্বাধিক পরিচিত রচনাগুলো গথিক স্টাইলের। তার এই কাজগুলো জনসাধারণের রুচির সাথে সামঞ্জস্য রেখে লেখা। তার লেখায় মৃত্যুর কারণ, এর লক্ষণ, পচন, বিকার, পরিণতি, জীবন্ত কবর দেয়া, বিলাপ করা এবং পুনর্জন্ম এই বিষয়গুলোই ফিরে ফিরে এসেছে। তার লেখাগুলোকে অতীন্দ্রিয়বাদের প্রতিক্রিয়া ডার্ক রোমান্টিসিজমের উদাহরণ হিসেবে দেখানো হলেও এরূপ সংজ্ঞায়িত করাতে পোর ঘোরতর আপত্তি ছিল। পো অতীন্দ্রিয়বাদ  চর্চাকারীদের উপহাস করতেন। তবে তিনি তার বন্ধু টমাস হোলি শিভার্সকে লেখা একটি চিঠিতে বলেন যে তিনি শুধু অতীন্দ্রিয়বাদ চর্চার নামে যারা ভন্ডামি করে তাদেরকে ঘৃণা করেন।
হরর বা অতঙ্কবাদী ঘরানার লেখা ছাড়াও পো লিখেছেন প্রহসন ও ব্যঙ্গকৌতুকধর্মী রচনা। কৌতুকপ্রদ করার জন্য তিনি লোখায় হাস্যকর বিদ্রুপ ব্যবহার করতেন। পোর প্রথম প্রকাশিত গল্প হলো মেটজেঙ্গারস্টেইন যেটি ছিল একটি হরর স্টোরি। পো এছাড়াও লিখেছেন বিজ্ঞান কল্পকাহিনী যেখানে বাষ্পচালিত বেলুনের মতো উদীয়মান প্রযুক্তির কথাও ছিল।
মিনহাজ বিশ্ববিদ্যালয়, লাহোর
মিনহাজ বিশ্ববিদ্যালয় লাহোর (এমইউএল)পাকিস্তানের পাঞ্জাবের লাহোরে অবস্থিত একটি বেসরকারী বিশ্ববিদ্যালয় ।
এডগার অ্যালান পো
সাহিত্য তত্ত্ব
পোর সাহিত্যকর্মে তার নিজস্ব সাহিত্যত্ত্বের প্রতিফলন ঘটেছে। এই সাহিত্যতত্ত্বই তিনি তার প্রবন্ধ “দ্যা পোয়েটিক প্রিন্সিপাল” এ তুলে ধরেছিলেন। তিনি লেখায় রূপক ব্যবহার করতে কিংবা নীতিবাক্য যোগ করতে অপছন্দ করতেন। তিনি মনে করতেন লেখার মর্মকথা এর ভেতরেই প্রকাশ পাবে। তিনি বলতেন যে সাহিত্যে কি বলা হয়েছে তা জলের মতো পরিষ্কার সেই সাহিত্য শিল্পগুণ বিচারে ব্যর্থ প্রতিপন্ন হয়। তিনি বিশ্বাস করতেন মানসম্পন্ন সাহিত্য হবে সংক্ষিপ্ত। তিনি আরও বিশ্বাস করতেন একজন লেখকের সক্ষমতা থাকবে তার লেখার সবরকম অনুভূতি এবং অভিপ্রায় নিরূপন করার।
মিনহাজ বিশ্ববিদ্যালয়, লাহোর
ইতিহাস এবং সংক্ষিপ্ত বিবরণ
১৯৮৬ সালের ১৮ সেপ্টেম্বর মিনহাজ বিশ্ববিদ্যালয়টি প্রতিষ্ঠা করা হয়। ডঃ মুহম্মদ তাহিরুল কাদরী বিশ্ববিদ্যালয়টি প্রতিষ্ঠা করেন। আন্তর্জাতিক শিক্ষা ও কল্যাণ সংস্থা মিনহাজ-উল-কুরআনের অন্যতম শিক্ষা শাখা হিসাবে বিশ্ববিদ্যালয়টি প্রতিষ্ঠা করা হয়। ডঃ মুহম্মদ তাহিরুল কাদরী আরও পাঁচ বছর আগে ১৯৮১ সালের ৩১ অক্টোবর মিনহাজ-উল-কুরআন সংস্থাটি প্রতিষ্ঠা করেন।
এডগার অ্যালান পো
সাহিত্য তত্ত্ব
পো দ্যা রাভেনের লেখনী পদ্ধতি নিয়ে রচনা দর্শন নামে এমনি প্রবন্ধে আলোচনা করেন। তিনি দাবি করেন যে তিনি তার উল্লিখিত এই পদ্ধতি পুঙ্খানুপুঙ্খভাবে অনুসরণ করেন। পরবর্তীতে তার এই দাবি প্রশ্নবিদ্ধ হয়। কবি টি এস এলিয়ট বলেন, “পো কীভাবে এই পদ্ধতি পুঙ্খানুপুঙ্খ ভাবে অনুসরণ করেছিলেন তা বোঝা আমাদের পক্ষে কষ্টকর যদিনা আমার চিন্তা করি তিনি কীভাবে তার কবিতা যথাযথভাবে নিরূপন করেছেন। তার সাহিত্যের কাজগুলো নিজস্ব কর্মপন্থার  ফলাফল, কোনো একটিপদ্ধতির নয়।” জীবনীকার জোসেফ উড ক্রুচ ঐ প্রবন্ধটিকে পোর শিল্পকে যুক্তি দিয়ে বর্ণনা করার প্রয়াস হিসেবে মনে করেন।
লিঙ্কোন, যুক্তরাজ্য
লিঙ্কোন হল একটি পুরাতন শহর। যেটি অবস্থিত লিঙ্কোনশিরে, যুক্তরাজ্য। লিঙ্কোন প্রধান গির্জা পৃথিবীর বড় গির্জাগুলোর মধ্যে অন্যতম। লিঙ্কোনের জনসংখ্যা ১০১,০০০ এর আয়তন ১১.৭৮ বর্গ মাইল।
এডগার অ্যালান পো
প্রভাব
থাম্ব|১৮৭৫ সালে পোর দ্যা রাভেন ছোটেগল্পটি ফরাসি ভাষায় অনুবাদ করেন স্টেফান মালার্মে। এই অনুবাদটির চিত্রালংকরণ করেনফরাসি ইম্প্রেশনিস্ট চিত্রকর এদোয়ার্দ মানে জীবদ্দশায় পো সাহিত্যসমালোচক হিসেবেই বেশি পরিচিত ছিলেন। অপর একজন সাহিত্য সমালোচক জেমস রাসেল লোয়েল পোকে আমেরিকার ইতিহাসে সবচেয়ে বিচক্ষণ, দার্শনিক ও নির্ভীক সাহিত্যসমালোচকের আখ্যা দেন। পোর তিক্ত সাহিত্যসমালোচনার কারণে তাঁকে টোমাহক ম্যান বলে উল্লেখ করা হতো। পোর সমালোচনার জন্য পছন্দের শিকার ছিলেন বোস্টনের বিখ্যাত কবি হেনরি ওয়াডসওয়ার্থ লংফেলো। লংফেলোকে তার বন্ধুরা পোর সমালোচনা থেকে রক্ষা করার চেষ্টাকরতেন সবসময় এবং এটাকে লংফেলো যুদ্ধ বলে আখ্যা দেন। পো লংফেলোর কবিতাগুলোকে ধর্মীয় উপদেশদাতা, মৌলিকত্বহীন ও চুরি করা বলে তীব্র সমালোচনা করতেন। পো সঠিকভাবেই ভবিষ্যদ্বাণী করতে পেরেছিলেন যে লংফেলোর জনপ্রিয়তা আর দীর্ঘকাল স্থায়ী হবেনা।
পোই ছিলেন ১৯ শতকে যুক্তরাষ্ট্রের সেইসব লেখকদের প্রথম যারা গল্পলেখক হিসেবে ইয়োরোপে জনপ্রিয়তা পেয়েছিলেন। ফ্রান্সে লেখক শার্ল বোদেলেয়ার পোর লেখাগুলো ফরাসি ভাষায় অনুবাদ করেন। এই অনুবাদগুলো পোকে ফ্রান্সে এবং ইয়োরোপে পরিচিত করে তুলেছিল।
মিনহাজ বিশ্ববিদ্যালয়, লাহোর
ইতিহাস এবং সংক্ষিপ্ত বিবরণ
বিশ্ববিদ্যালয়টির দুটি ক্যাম্পাস রয়েছে: একটি লাহোরের মডেল টাউন এক্সটেনশনে এবং দ্বিতীয় ক্যাম্পাসটি লাহোর পৌরসভায় অবস্থিত। ২০০৫ সালের ১৫ অক্টোবর থেকে পাঞ্জাব সরকার বিশ্ববিদ্যালয়টিকে ডিগ্রি প্রদানের অনুমোদন দেয়।
শিক্ষায়তনিক
বিশ্ববিদ্যালয়টি(এমইউএল) নিম্নলিখিত অনুষদ এবং বিভাগ নিয়ে গঠিত:
এডগার অ্যালান পো
প্রভাব
পোর কাল্পনিক গোয়েন্দা অগাস্ত দুঁপেকে নিয়ে লেখা গল্পগুলোই ভবিষৎতের গোয়েন্দা উপন্যাসগুলোর জন্য বুনিয়াদ তৈরি করে দেয়। শার্লক হোমসের লেখক স্যার আর্থার কোনান ডয়েল বলেন, “পোর প্রতিটি গোয়েন্দা গল্পই বৃক্ষের মূলস্বরূপ যেখান থেকে পরবর্তীতে পুরো গোয়েন্দা কথাসাহিত্য বেড়ে উঠেছে। কোথায় ছিলো গোয়েন্দাকাহিনী পো আসার আগে ? “ মিস্ট্রি রাইটার্সআমেরিকা পোর নামানুসারে এডগার অ্যালান পো অ্যাওয়ার্ড প্রদান করে। এই সম্মাননা এডগারস নামেই বেশি পরিচিত। পোর বিজ্ঞান কল্পকাহিনী ফরাসি লেখক জুল ভার্নকেও অনুপ্রাণিত করেছিল। তিনি পোর লেখা নানটুকেটের আর্থার গর্ডন পাইমের আখ্যানের সিক্যুয়েল লিখেছিলেন। জুল ভার্নের লেখা সিক্যুয়েলটির নাম অ্যান অ্যানটার্কটিক মিস্ট্রি। এই উপন্যসটি বরফাবৃত ময়দানের স্ফিংস নামেও পরিচিত। ইংরেজ সায়েন্স ফিকশন লেখক এইচ জি ওয়েলস বলেন, “এক শতাব্দী আগে দক্ষিণ মেরু সম্পর্কে খুব বিচক্ষণ মানুষের চিন্তা কি হতে পারত সেটাই পাইম আমাদেরকে বলে।” ২০১৩ সালে গার্ডিয়ান পত্রিকা পাইম উপন্যাসটিকে সর্বকালের সেরা উপন্যাসগুলোর একটি বলে তালিকাভুক্ত করে এবং তুলে ধরে যে এই উপন্যসটির প্রভাব কীভাবে পরবর্তী প্রজন্মের লেখক ডয়েল, হেনরি জেমস, বি টাভের্ন ও ডেভিড মোরেল এর লেখায় লক্ষ্যণীয়।
অনেক বিখ্যাত লেখকের লেখার স্টাইলের যেমন অনুকরণকারী দেখা যায় তেমনি পোর লেখার স্টাইলেরও অনেক অনুকরণকারী আছে। এই অনুকরণকারীদের একদল দাবি করে যে তারা পোর মৃত আত্মার সাথে যোগাযোগ স্থাপন করে এই কবিতাগুলো পেয়েছে। এরকম একজন হলেন মার্কিন কবি লিজি ডোটেন যিনি ১৮৬৩ সালে অন্তর্জীবনের কবিতা নামে একটি কবিতারসংকলন প্রকাশ করেন। তিনি দাবি করেন পোর আত্মা তাকে এই কবিতাগুলো দিয়েছে। এই কবিতাগুলো আসলে পোর কবিতা দ্যা বেলস এরই প্রতিলিপি। থাম্ব|পোর “আল্টিমা থুলে” নামে পরিচিত আলোকচিত্রটির পরিমার্জিত সংস্করণ পোর বিরুদ্ধে সমালোচনাও কিন্তু কম হয়নি। এর কিছুটা পোর ব্যক্তিগত চরিত্রের ত্রুটি এবং সেই নিমিত্তে তার দুর্নামের দ্বারা প্রভাবিত। আইরিশ কবি উইলিয়াম বাটলার ইয়েটস কখনো কখনো পোর কাজের সমালোচনা করেছেন। ইয়েটস একবার পোকে অমার্জিতও বলেছিলেন। অতীন্দ্রিয়বাদী রালফ ওয়ালডো এমারসন পোর দ্যা রাভেন কবিতার সমালোচনা করে বলেন যে তিনি এর মধ্যে কোনো সারবস্তুই দেখেননা। পোকে তিনি ব্যঙ্গ করে দ্যা জিঙ্গেল ম্যান বলে ডাকেন। ব্রিটিশ লেখক অ্যালডাস হাক্সলি পোর কবিতায় কাব্যভাবের অতিরঞ্জনের সমালোচনা করেন এবং অমার্জিত বলে আভিহিত করেন।
মনে করা হয় যে পোর প্রথম বই তামেরলেন ও অন্যান্য কবিতা বইটির মাত্র ১২টি কপি এখনো টিকে আছে। ২০০৯ সালের ডিসেম্বরে নিউ ইয়র্ক সিটিতে ক্রিস্টিস অকশনিয়ারস এর নিলামে এগুলোর একটি কপি রেকর্ড মূল্য ৬৬২৫০০ ডলারে বিক্রি হয়।
পদার্থবিদ্যা ও মহাজগত
পো তার ১৮৪৮ সালে লেখা “ইউরেকা : একটি গদ্য কবিতা” প্রবন্ধে বিগ ব্যাং তত্ত্ব প্রমাণিত হবার প্রায় ৮০ বছর আগে অনুরূপ একটি তত্ত্বের উল্লেখ করেন। শুধু তাই নয় এটি ছিল ওলবারস প্যারাডক্স এর সাম্ভব্য সমাধান।  পো ইউরেকায় বৈজ্ঞানিক পদ্ধতিকে সম্পূর্ণ বর্জন করে শুধুমাত্র নিজস্ব অনুমানের ওপর ভিত্তি করে প্রবন্ধটি লেখেন। ফলে তার লেখাটি শুধুমাত্রই শিল্প, কোনোভাবেই বিজ্ঞান নয়। তারপরেও পো জোর দিয়ে বলেন যে এটাই সত্য এবং তিনি মনে করতেন ইউরেকা তার সাহিত্যিকজীবনের সেরা কাজ।  প্রকৃতপক্ষে ইউরেকা প্রবন্ধটি বিজ্ঞানগত দিক থেকে ত্রুটিপূর্ণ। এমনকি পো সেখানে পৃথিবীর ঘনত্ব ও ঘূর্ণনগতি নিয়ে নিউটনের প্রমাণিত নীতিকেও উপেক্ষা করেন।
সংকেতলিপি
পোর সংকেতলিপি নিয়েও আগ্রহ ছিলো। তিনি ফিলাডালফিয়ার আলেক্সান্ডার সাপ্তাহিকে দাবি করেন যে তিনি সংকেতলিপির মর্মোদ্ধার করতে পারেন এবং অন্যদেরকে সংকেতবার্তা পাঠানোর জন্য আহ্বান জানান যেগুলো তিনি সমাধান করে দেবেন। ১৮৪১ সালের জুলাই মাসে পো “এ ফিউ ওয়ার্ডস অব সিক্রেট রাইটিং “ নামে একটি প্রবন্ধ গ্রাহামস ম্যাগাজিনে প্রকাশ করেন। এই বিষয়ে মানুষের উৎসাহকে পুঁজি করে তিনি “দ্যা গোল্ড বাগ” নামে সংকেতলিপি নিয়ে একটি গল্প লেখেন। পো এতে সফলতা পেলেও প্রকৃতপক্ষে সংকেতলিপি সম্পর্কে ভালো জ্ঞান ছিলনা তার। পোর যেটা ছিল সেটা হলো ভালো বিশ্লেষণ ক্ষমতা । তিনি বুঝতে পেরেছিলেন যে প্রতিস্থাপনের মধ্যমে যে সংকেতলিপির পাঠোদ্ধার সম্ভব সেই তথ্যও সাধারণ পাঠকের অজ্ঞাত। ফলে পো খুব সহজেই পাঠকদের মধ্যে সংকেতলিপি সম্পর্কে সংবেদনশীলতা সৃষ্টি করতে পেরেছিলেন এবং পত্রিকা ও মাসিকপত্রগুলোতে সংকেতলিপি জনপ্রিয় হয়ে উঠেছিল।
১৮৪১ সালে পো ডাব্লিউ বি টাইলার ছদ্মনামে দুটি সংকেত প্রকাশ করেন। সংকেতদুটি যথাক্রম ১৯৯২ এবং ২০০০ খৃষ্টাব্দ পর্যন্ত সমাধান করা সম্ভব হয়নি। এদের একটি ছিলো জোসেফ এডিসনের নাটক কেটো থেকে নেয়া একটি উক্তি। অপরটি সম্ভবত হেস্টার থারলের একটি কবিতার ওপর ভিত্তি করে।
পো তার সময়ের অন্য যে কারও তুলনায় সংকেতলিপি নিয়ে অধিক আগ্রহী ছিলেন। যুক্তরাষ্ট্রের সর্বপ্রধান সংকেতলিপি বিশেষজ্ঞ উইলিয়াম ফ্রিডম্যান পোর থেকেই আনুপ্রাণিত হয়েছিলেন। ছেলেবেলায় পোর লেখা দ্যা গোল্ডবাগ গল্পটি পড়ে ফ্রিডম্যানের সংকেতলিপির ব্যাপারে জানার উৎসাহ জন্মায়। ফ্রিডম্যান পরবর্তীতে দ্বিতীয় বিশ্বযুদ্ধের সময় জাপানের পার্পল কোডের পাঠোদ্ধার করেছিলেন।
একটি চরিত্র হিসেবে
পোকে ঐতিহাসিকভাবে খেপাটে প্রতিভা কিংবা যন্ত্রণাগ্রস্থ শিল্পীর একটি সাহিত্যিক চরিত্র হিসেবে চিত্রিত করা হয়ে থাকে। এরকম অনেক চিত্রণেই পোর সৃষ্ট চরিত্রগুলোর সঙ্গে তাঁকে এক করে ফেলা হয়। অনেকক্ষেত্রেই পোর এই মনগড়া রূপায়ণে তাঁকে রহস্যভেদী ক্ষমতার অধিকারী হিসেবে দেখানো হয়েছে। আমরা এর উদাহরণ দেখতে পাই ম্যাথিউ পার্লের লেখা দ্যা পো শ্যাডো উপন্যাসে।
সংরক্ষিত বাসস্থান, জাদুঘর
থাম্ব|ফিলাডেলফিয়ায় এডগার অ্যালেন পো ন্যাশনাল হিস্টোরিক সাইট পোর কয়েকটি সংরক্ষিত বসস্থানের একটি পো বাল্যকালে যে বাড়িগুলোতে ছিলেন সেগুলোর একটিও এখন টিকে নেই। রিচমন্ডের বাড়িটি এখনো আছে যেটা ওল্ডস্টোনহাউস নামে পরিচিত। বাড়িটি এখন এডগার অ্যালান পো মিউজিয়াম, যদিও পো কখনো সেখানে থাকেননি। সেখানে সংগ্রহশালায় পো অ্যালান পরিবারের সাথে থাকার সময় যেসব জিনিস ব্যবহার করছিলেন সেগুলো আছে, এছাড়াও আছে পোর প্রথমদিকের প্রকাশিত দুষ্প্রাপ্য কিছু সাহিত্যকর্ম। ২৩ বছর বয়সী পো তার হবু স্ত্রী ভার্জিনিয়া ও দাদীর সাথে দেখা করার সময় ১৩ ওয়েস্ট রেঞ্জের ছাত্রাবাস কক্ষটিতে ছিলেন বলে মনে করা হয়। এটাও জনসাধারণের জন্য উন্মুক্ত এবং এখন সেখানে এডগার পো সোসাইটি প্রতিষ্ঠা করা হয়েছে। পো তার স্ত্রী ভার্জিনিয়া ও শাশুড়ি মারিয়া ক্লেমের সাথে ফিলাডেলফিয়াতে যে ভাড়াবাড়িগুলোতে ছিলেন সেগুলোর শেষেরটি এখনও টিকে আছে। পো ১৮৪৩ থেকে ১৮৪৪ সাল অব্দি যে স্প্রিং গার্ডেন হোম এ ছিলেন সেটি এখন ন্যাশনাল পার্ক সার্ভিস কর্তৃক এডগার অ্যালেন পো হিস্টোরিক সাইট নামে সংরক্ষিত। পোর শেষ বাড়িটি যেটা ব্রঙ্কসে অবস্থিত সেটাকে এডগার অ্যালান পো কটেজ নামে সংরক্ষণ করা হয়েছে।
বোস্টনের বয়লস্টন স্ট্রিটে পোর জন্মস্থান থেকে সামান্য দুরত্বে তার স্মৃতির উদ্দেশ্যে একটি ফলক স্খাপন করা হয়েছে।  পো ৬২কার্ভার স্ট্রিটের যে বাড়িটিতে জন্মেছিলেন সেটি আর এখন নেই। ওই রাস্তাটির নামও পরিবর্তন করে চার্লস স্ট্রিট সাউথ নামকরণ করা হয়েছে। ব্রডওয়ে, ফায়েট ও কার্ভার স্ট্রিটের মিলনচত্বরটি একসময় পোর নামে নামকরণ করা হয়েছিলো। কিন্তু রাস্তাগুলোর পুনর্বিন্যসের ফলে চত্বরটি আর এখন নেই। পরবর্তীতে ২০০৯ সালে চার্লস স্ট্রিট যেখানে বয়লস্টন স্ট্রিটের সাথে মিলিত হয়েছে সেই চত্বরটিকে এডগার অ্যালান পো চত্বর নামকরণ করা হয়। এই চত্বরটি পো যেখানে জন্মগ্রহণ করেছিলেন সেখান থেকে দুই ব্লক দুরত্বে অবস্থিত।
২০১৪ সালের মার্চে পোর বোস্টনে ফিরে আসা নামক ভাস্কর্যটি নির্মাণের জন্য অর্থসংগ্রহ কর্মসূচি শেষ হয়। অন্য অনেক নকশার মধ্যে ভাস্কর স্টেফানি রকনাকের ভাস্কর্য নকশাটি জয়ী হয়। এই ভাস্কর্যটিতে দেখা যায় একজন পূর্ণায়ত পো বাতাসের বিপরীতে হেঁটে আসছেন, পাশে তারই লেখা দ্যা রাভেন কবিতার দাঁড়কাকটি তাকে অনুসরণ করে আসছে, তার সুটকেসের পাল্লা খুলেপড়েছে, সেখান থেকে তারই সাহিত্যকর্মের পান্ডুলিপির পৃষ্ঠাগুলো একের পর এক পাশের সাইডওয়াকে ভূপাতিত হচ্ছে। ২০১৪ সালের ৫ অক্টোবর এই ভাস্কর্যটি উন্মোচন করেন যুক্তরাষ্ট্রের সাবেক পোয়েট লরিয়েট রবার্ট পিনস্কি।
পোর স্মৃতি বিজড়িত আরেকটি বাড়ির দেখা মেলে আপার ওয়েস্ট সাইডে। পো প্রথমবার যেবার নিউইয়র্কে গিয়েছিলেন সেবার ঐ বাড়িতে থেকেছেন। একটি স্মৃতিফলকের তথ্য অনুযায়ী পো এই বাড়িটিতে বসেই দ্যা রাভেন লিখেছিলেন। সাউথ ক্যারোলাইনার চার্লসটনের সুলিভানস আইল্যান্ড যা পোর দ্যা গোল্ড বাগ গল্পের পটভূমি এবং যেখানকার মোল্ট্রি দুর্গে পো সেনাবাহিনীতে চাকরিরত অবস্থায় ছিলেন সেই সুলিভান আইসল্যান্ডে পোর সরাইখানা নামে একটি রেঁস্তোরা আছে। এছাড়াও বাল্টিমোরের ফেল’স পয়েন্টে যে পানশালায় পো মৃত্যুর আগে শেষবার সুরাপান করেছিলেন বলে কথিত আছে সেই পানশালাটি এখনো সেখানেই আছে। সেখানকার জনশ্রুতি এই যে এডগার নামের একটি ভূত ওপরের কক্ষগুলোতে এখনো ঘুরে বেড়ায় l
আলোকচিত্র
থাম্ব|১৮৪৮ সালে ধরন করা “আল্টিমা থুলে” আলোকচিত্রে পো পোর যে ডাগেরোটিপগুলো ( গোড়ার দিকে যে পদ্ধতিতে ফটোগ্রাফ তোলা হতো ) পাওয়া যায় সেগুলো সম্পর্কে সাহিত্য সম্বন্ধীয় ঐতিহাসিকগণ এখনো দারুণ উৎসাহী। এগুলোর মধ্যে উল্লেখযোগ্য :
পো টোস্টার
১৯৪৯ থেকে ২০০৯ সাল পর্যন্ত প্রতিবছর জানুয়ারি মাসের ১৯ তারিখে কোনো এক ভক্ত একটি কনিয়াক মদের বোতল ও তিনটি গোলাপ পোর সমাধিসৌধে রেখে যেতেন। এই অজ্ঞাতনামা ভক্তকে পো টোস্টার বলা হয়। পোকে যেখানে সমাধিস্থ করা হয় সেই বাল্টিমোরের ওয়েস্টমিনিস্টার গীর্জার একজন ঐতিহাসিক স্যাম পোরপোরা ২০০৭ সালের আগস্ট মাসের ১৫ তারিখে দাবি করেন যে তিনি ১৯৪৯ সাল থেকে এই শ্রদ্ধার্ঘ দিয়ে আসছেন যাতে গীর্জাটির সম্মান বৃদ্ধি পায় এবং একই সঙ্গে অধিক তহবিল সংগ্রহ করা সম্ভবপর হয়। তার এই দাবি সত্যি বলে প্রমাণিত হয়নি। তার গণমাধ্যমকে দেয়া তথ্যের মধ্যেও ভুল ছিল। পো টোস্টার শেষবার পোর সমাধিতে যান ২০০৯ সালের ১৯ জানুয়ারিতে। ঐদিন ছিল পোর মৃত্যুর দ্বিশতবার্ষিকী।
অবকাঠামো প্রকৌশল
ভবন, গৃহ, রাস্তাঘাট, সেতু, কালভার্ট ইত্যাদি নির্মাণ, নকশা প্রণয়ন ও গাণিতিক হিসাবাদি সম্পন্ন করণই অবকাঠামো প্রকৌশলীর প্রধান কাজ। সাশ্রয়ী মূল্যে সর্বোচ্চ মান সম্পন্ন ও টেকসই অবকাঠামো তৈরি করাই তার প্রধান কাজ।
আলোচ্যসূচি
অবকাঠামো প্রকৌশলে মূলত একটি স্থাপনার গাঠনিক উপযুক্ততা সম্বন্ধে বিশদে পাঠদান করা হয়। এর পাঠক্রমের মধ্যে আছেঃ
৪। নির্মাণ সামগ্রী
৫। আর সি সি (রিইনফোর্সড সিমেন্ট কংক্রিট)
৬। ইস্পাতজাত অবকাঠামো
৭। স্থাপনার গাঠনিক উপযুক্ততা
* ভার
* ওজন
* মোমেন্ট বা ভ্রামক
অনুশীলন ও প্রকৌশল ডিগ্রি
অবকাঠামো প্রকৌশলী হতে হলে চার বছর মেয়াদী পুরকৌশলে স্নাতক সম্পন্ন করতে হবে। সমাপনী বর্ষে পুরকৌশলের এই অবকাঠামো প্রকৌশল বিভাগে বিশেষায়িত অধ্যয়ন করতে হবে এবং গবেষণামূলক অভিসন্দর্ভপত্র প্রকাশ করতে হবে। পরবর্তীতে, স্নাতকোত্তরও করা যায় এ বিভাগে। বিশ্বের প্রায় সব প্রকৌশল ও কারিগরি বিশ্ববিদ্যালয়ে এ বিষয়ে পাঠক্রম অন্তর্ভুক্ত আছে। বাংলাদেশে বুয়েট সহ রুয়েট, কুয়েট, চুয়েট, আই.ইউ.টি এবং বেসরকারি বিশ্ববিদ্যালয়ের মধ্যে আহসানউল্লাহ বিজ্ঞান ও প্রযুক্তি বিশ্ববিদ্যালয়, প্রেসিডেন্সি বিশ্ববিদ্যালয়, এশিয়া প্যাসিফিক বিশ্ববিদ্যালয় প্রভৃতি জায়গায় এ বিষয়ে পাঠদান করা হয়।
প্রেত
thumb|প্রেত বা ক্ষুধার্ত ভূতের ("প্যেত্ত") বর্মী চিত্রাঙ্কন
প্রেত (प्रेत, ཡི་དྭགས་ য়ি দাগস) পূর্ব এশিয়ায় যা "ক্ষুধার্ত ভূত" বলেও পরিচিত, হল হিন্দুধর্ম, বৌদ্ধধর্ম, তাওবাদ এবং চীনা ও ভিয়েতনামীয় লোকধর্মে এক প্রকার এমন অতিপ্রাকৃত সত্তা যা মানুষের চেয়ে অধিক পীড়াভোগ করছে, বিশেষত চরম ক্ষুধা ও তৃষ্ণায়। এর উদ্ভব ভারতীয় ধর্মসমূহে হলেও বৌদ্ধধর্মের বিস্তৃতির মাধ্যমে পূর্ব এশীয় ধর্মসমূহেও এটি গৃহীত হয়। পালি গ্রন্থ পেতবত্থুতে এদের বিবিধ রূপে পাওয়া যায়।
পূর্ব জীবনে মিথ্যুক, ভ্রষ্ট, বলপ্রয়োগী, ধূর্ত-প্রতারক, হিংসুক বা লোভী ব্যক্তিরাই এ জীবনে প্রেত বলে বিশ্বাস করা হয়। নিজেদের কর্ম ফলের কারণেই তারা একটি নির্দিষ্ট দ্রব্য বা বস্তুর জন্যে অতোষণীয় ক্ষুধায় আক্রান্ত। ঐতিহ্যগতভাবে এই দ্রব্য বা বস্তুটি কোন অপ্রীতিকর বা অপমানকর জিনিস হয়ে থাকে, যেমন লাশ বা মল, যদিও সাম্প্রতিক কাহিনীগুলিতে এটি যেকোনো কিছু হতে পারে তা যতটাই উদ্ভট হোক না কেন।
এশিয়ার অধিকাংশে হিন্দুধর্ম ও বৌদ্ধধর্মের বিশ্বাস ও প্রভাবের ফলে "প্রেত" বিষয়টি ভারত, শ্রীলঙ্কা, চীন, জাপান, কোরিয়া, ভিয়েতনাম, তিব্বত, থাইল্যান্ড, কম্বোডিয়া, লাওস ও মিয়ানমারের সংস্কৃতিতে প্রকাশ পায়।
নামসমূহ
সংস্কৃত শব্দ প্রেত অর্থ "গত, মৃত, মৃত ব্যক্তি"। ধ্রুপদী সংস্কৃতে শব্দটি একজন মৃত ব্যক্তির আত্মাকে বুঝাত, তবে বিশেষকরে অন্তিম সংস্কার অর্থাৎ শেষকৃত্যের পূর্বে, তবে সংকীর্ণভাবে এটি কোন ভূত বা দুষ্ট সত্তাকেও বুঝাত। এই সংস্কৃত শব্দটি বৌদ্ধধর্মে গৃহীত হয়েছিল (পেত) পুনর্জন্মের ছয়টি সম্ভাব্য স্তিতির একটির হিসেবে। চীনা শব্দ ওকুয়ে (餓鬼), যার আক্ষরিক অর্থ "অনাহারী বা ক্ষুধার্ত ভূত", দ্বারা তাওবাদ কিংবা চীনা লোকধর্মে প্রেতকে বুঝানো হয় যদিও তা মূল শব্দটির আক্ষরিক অনুবাদ নয়।
বর্ণনা
thumb|[[কালীপূজা|কালীপূজার সময় চিত চিত্রিত একটি প্রেত।]] thumb|300px|"গাকি জোশি" 餓鬼草紙 বা ক্ষুধার্ত ভূতের চর্মপুঁথিতে: মলভক্ষণ দণ্ডপ্রাপ্ত গাকি (ক্ষুধার্ত ভূত) চূগি (পয়ঃনিস্কাশনের লাঠি) হাতে দাড়িয়ে থাকা গেতা (কাঠের চটিজুতো) পরিহিত শিশুকে দেখছে c. দ্বাদশ খ্রিষ্টাব্দ.
হিন্দুধর্মে প্রেত একটি বাস্তব সত্তা। প্রেত একটি রূপ-আকৃতি - একটি শরীর যা শুধু বায়ূ ও আকাশের (ধ্রুপদী মৌলিক পদার্থ) সমন্বয়ে গঠিত। হিন্দু ধর্মমতে সাধারণ পার্থিব শরীর এ দুটি ছাড়াও আরও তিনটি পদার্থ (জল/পানি, অগ্নি ও পৃথ্বী বা মাটি) দিয়ে সৃষ্ট। বিশ্বাস করা হয় পূর্বজীবনের কর্মফল অনুযায়ী এরকম আরও অনেক শরীর আছে (একটি থেকে তিনটি পদার্থের অনুপস্থিতিতে) যাতে জিবাত্মা পুনর্জন্মগ্রহণ করে। একটি আত্মা পুনর্জন্ম ও পুনর্মৃত্যুর বন্ধনে আবদ্ধ। অনিত্য রূপে আত্মা শুদ্ধ এবং এর অস্তিত্ব দেবতুল্য তবে তা কায়িক জন্মের শেষরূপে। এই পদার্থের অনুপস্থিতির কারণেই প্রেতরা কিছুই হজম করতে পারে না আর তাই ক্ষুধার্ত রয়ে যায়। প্রেতরা মানুষের কাছে অদৃশ্য যদিও কেউ কেউ বিশ্বাস করে যে নির্দিষ্ট কিছু মানসিক অবস্থায় এদের দেখতে পাওয়া যায়। তারা অনেকটা মানুষের মত দেখতে তবে সঙ্কুচিত ত্বক, সরু অঙ্গ, অতিশয় ফোলা পেট ও লম্বা গলা বিশিষ্ট। প্রেতরা স্বভাবতই আবর্জনাময় ও পরিত্যাক্ত স্থানে বাস করে এবং নিজেদের পূর্বজন্মের কর্ম অনুযায়ী বিবিধ অবস্থায় থাকে। ক্ষুধার সাথে সাথে অসহনীয় উষ্ণতা ও শীতের পীড়াভোগ করে।
জাপানে প্রেতকে "গাকি" বলা হয়। শব্দটি আধুনিক চীনা ভাষার "ওকুয়ে" (餓鬼) শব্দের মধ্য চীনা ভাষা-গত উচ্চারণ "ঙ্গাক্যু" থেকে এসেছে। ৬৫৭ খ্রিষ্টাব্দ হতে জাপানী বৌদ্ধরা চান্দ্রমাসের আশ্বিনের পূর্ণিমাকালে (চীনা পঞ্জিকার সপ্তম মাসের মাঝদিকে) একটি বিশেষ দিবস পালন করে আসছে গাকিদের স্মরণ করতে। বিশ্বাস করা হয় যে এই অর্পণ (উৎসর্গ) ও স্মরণের মাধ্যমে ক্ষুধার্ত ভূতরা পীড়ামুক্ত হবে। জাপানী শিল্পকর্মে (বিশেষত হেইয়ান যুগের শিল্পে) প্রেতদেরকে স্ফীত উদর ও অমানবিক ক্ষুদ্র মুখ ও গলাবিশিষ্ট কৃশকায় মানুষ রূপে বর্ণা করা হত। তাদেরকে ঘন ঘন দেখানো হত মন্দিরের উচ্ছিষ্ট পানি চাটতে বা নিজেদের পিশাচরূপী ব্যক্তিগত কষ্টের সঙ্গে। অন্যথা তাদেরকে ধূম্র- বা অগ্নিগোলক (হিতোদামা) রূপেও দেখানো হত।
থাইল্যান্ডে প্রেত (เปรต) থাই লোককথার অন্যতম একটি অংশ এবং সেখানে তাদের অস্বাভাবিকভাবে লম্বা হিসেবে বর্ণনা করা হয়।
অন্যান্য এশীয় সংস্কৃতির মতই শ্রীলঙ্কান সংস্কৃতিতে মানুষ প্রেত ("পেরেত্থয়") রূপে পুনর্জন্মগ্রহণ করে যদি তারা জীবনে অত্যাদিক কামনা করে থাকে এবং প্রেত রূপে ছোট মুখ থাকার কারণে তাদের বড় পেট কখনই পূর্ণ হয় না।
মানুষের সাথে সম্পর্ক
মানুষের কাছে প্রেতদেরকে উপদ্রবের বেশি কিছু ধরা হয় না যদি না তাদের কামনার বস্তু হয় রক্ত জাতীয় কোন জীবন্ত কিছু। তাসত্ত্বেও কোন কোন মত অনুযায়ী প্রেতরা জাদুটোনা, ভ্রম সৃষ্টি বা বেশধারণ ধরে অন্যদেরকে কামনা পূরণ করতে বাঁধা দেয়ার চেষ্টা করে। তারা অদৃশ্য হয়ে বা নিজেদের চেহারা বিকৃত করে মানুষদের ভয় দেখাতে পারে।
তাসত্ত্বেও সাধারণত প্রেতদের করুণা দেখাবার জিনিস হিসেবেই দেখা হয় বিশেষ করে বৌদ্ধধর্মাবলম্বীদের মধ্যে। তাই কিছু বৌদ্ধ মঠে দেখা যায় ভিক্ষুগণ আহারের পূর্বে তাদের উদ্দেশ্যে খাদ্য, অর্থ বা ফুল রেখে দেন।
ইন্টিমেশনস
ইন্টিমেশনস হলো লেখিকা জেডি স্মিথের ২০২০ সালে রচিত প্রবন্ধসমূহের একটি সংকলন। স্মিথ তাঁর বইটি যুক্তরাষ্ট্রে কোভিড-১৯ এর বৈশ্বিক মহামারী এর সূচনাকালে লেখা শুরু করেন এবং জর্জ ফ্লয়েড হত্যাকাণ্ডের পরপরই শেষ করেন।
প্রবন্ধগুলোতে সৃজনশীল রচনা, মহামারী (কোভিড-১৯), জর্জ ফ্লয়েড হত্যাকাণ্ড ইত্যাদি বিষয় নিয়ে আলোচনা করা হয়েছে।
গ্রহণীয়তা
কন্সট্যান্স গ্রেডি, ভক্স এর ওয়েবসাইটের একজন লেখক, স্মিথের বর্তমান বিষয়াদি নিয়ে লেখা প্রবন্ধগুলোকে "সহজীকৃত" বলেছেন এবং লেখালেখির ধরন ও পদ্ধতি সংক্রান্ত ক্ষেত্রে সংকলনটিকে শ্রেষ্ঠ বলেছেন।
সাহিত্যবিষয়ক মূল্যায়ন সংগ্রহকারী বুক মার্কস অনুসারে, বইটি অধিকাংশ ক্ষেত্রেই "রেভ" বা উৎসাহব্যঞ্জক মূল্যায়ন পেয়েছে।
সাদিক আহমেদ
শৈশবকাল
আহমেদ বাংলাদেশে জন্মগ্রহণ করেছিলেন, ছোটবেলায় ইংল্যান্ডে এসেছিলেন এবং লন্ডনের স্ট্যামফোর্ড হিলে বেড়ে ওঠেন।
আহমেদ চিত্রাঙ্কনে এমএ পড়তে জাতীয় চলচ্চিত্র ও টেলিভিশন স্কুলে যাওয়ার আগে লন্ডন কলেজ অফ প্রিন্টিং সেন্ট্রাল সেন্ট মার্টিনস স্কুল অফ আর্টে পেইন্টিং এবং ফটোগ্রাফি নিয়ে পড়াশোনা করেছেন এবং ২০০৬ সালে স্নাতক ডিগ্রী অর্জন করেন।
কর্মজীবন
আহমেদ তার স্নাতক শেষ করার পর চলচ্চিত্র তৈরি করেন চলচ্চিত্রটি তানজু মিয়াকে একটি জাতীয় লটারি-অর্থায়িত সংক্ষিপ্ত হিসাবে তৈরি করেছিলেন, যা রয়্যাল টেলিভিশন সোসাইটির ছাত্র টেলিভিশন পুরস্কার ২০০৮এর সেরা ফ্যাক্টুয়াল ফিল্ম অর্জন করেছিল, ২০০৬ সালে কোডাক স্টুডেন্ট কমার্শিয়াল অ্যাওয়ার্ডস-এ সেরা সিনেমাটোগ্রাফি । পাশাপাশি ২০০৬ সালের জেরিয়সন পুরস্কারে সেরা নবাগত বিভাগে রানার-আপ হওয়ার পাশাপাশি টিসিএমের ক্লাসিক শর্টস, সত্যজিৎ রায় পুরস্কার, অন্যদের মধ্যে। ছবিটি সানড্যান্স ফিল্ম ফেস্টিভাল এবং টরন্টো আন্তর্জাতিক চলচ্চিত্র উৎসবে উপস্থিত হয়েছিল
ফিল্মটির প্রিমিয়ার ছিল লন্ডন ফিল্ম ফেস্টিভাল এ এবং দুবাই আন্তর্জাতিক ফিল্ম ফেস্টিভাল, মুম্বাই আন্তর্জাতিক ফিল্ম ফেস্টিভাল, নিউ ইয়র্ক ফিল্ম ফেস্টিভাল, এবং অন্যান্যগুলিতে প্রদর্শিত হয়েছিল এবং অবশেষে ২৯ শে জুন ২০০৯-এ যুক্তরাজ্যে তার নাট্যমঞ্চ মুক্তি পেয়েছিল ।
২০১০ সালের জানুয়ারিতে আহমেদ আর্টস কাউন্সিল ইংল্যান্ডের সিনেমাটোগ্রাফি ফেলোশিপ অ্যাওয়ার্ডের জন্য মনোনীত হয়েছিল। এরপরে তিনি তাঁর দ্বিতীয় ফিচার ফিল্ম, দ্য কিং অফ মিরপুরে সাইন ইন করেছেন, যা আধুনিক উপমহাদেশের একটি নগর পুলিশ থ্রিলার সেট।
ছেংগারচর
ছেংগারচর বাংলাদেশের দক্ষিণাঞ্চলের চট্টগ্রাম বিভাগের অন্তর্গত চাঁদপুর জেলায় অবস্থিত একটি শহর। প্রশাসনিকভাবে শহরটি মতলব উত্তর উপজেলার সদর। শহরটি মতলব উত্তর উপজেলার বৃহত্তম শহরাঞ্চল।
জনসংখ্যা
বাংলাদেশ আদমশুমারী ২০১১ অনুযায়ী ছেংগারচর শহরের মোট জনসংখ্যা ৩৬,৬৯১ জন যার মধ্যে ১৮,০৯৩ জন পুরুষ এবং ১৮,৫৯৮ জন নারী। এ শহরের পুরুষ এবং নারী অনুপাত ৯৭। শহরে মোট হোল্ডিং সংখ্যা রয়েছে ৭,৮৮৪টি।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১১ মিটার।
প্রশাসন
১৯৯৮ সালে ছেংগারচর শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে ছেংগারচর পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৪১টি মহল্লায় বিভক্ত । ২৭.২৩ বর্গ কি.মি. আয়তনের ছেংগারচর শহরের এলাকাটি ছেংগারচর পৌরসভা দ্বারা পরিচালিত হয়।
শিক্ষা ব্যবস্থা
ছেংগারচর শহরের স্বাক্ষরতার হার হলো শতকরা ৫৯.২ ভাগ।
কেন্তা তান্নো
কেন্তা তান্নো (丹野 研太, Kenta Tanno; জন্ম: ৩০ আগস্ট ১৯৮৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাওয়াসাকি ফ্রোন্তালের হয়ে গোলরক্ষক হিসেবে খেলেন।
প্রারম্ভিক জীবন
কেন্তা তান্নো ১৯৮৬ সালের ৩০শে আগস্ট তারিখে জাপানের মিয়াগিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০২১ মঙ্গোলীয় প্রতিবাদ
২০২১ মঙ্গোলীয় প্রতিবাদ ছিল একটি গণবিক্ষোভ এবং একটি দেশব্যাপী ধর্মঘট যা প্রধানমন্ত্রীর পতনে পরিণত হয়েছিল যখন হাজার হাজার বিক্ষোভকারী ২০-২২ জানুয়ারি ২০২১ মঙ্গোলিয়ায় কোভিড-১৯ এর বৈশ্বিক মহামারী এর পরিস্থিতির প্রতি সরকারের প্রতিক্রিয়ার প্রতিবাদ করে রাস্তায় নেমেছিল। বিক্ষোভকারীরা ১৫৮৪টি সংক্রমণ এবং ৩ জন মারা যাওয়া সত্ত্বেও সংক্রমণের বৃদ্ধি নিয়ন্ত্রণে ব্যর্থতার জন্য সরকার ও রাষ্ট্রপতির পতন দাবি করেছিল।
পিতা মাতার আমানত
পিতা মাতার আমানত  ২০০৮ সালের বাংলাদেশী পারিবারিক নাট্ট্যধর্মী চলচ্চিত্র। চলচ্চিত্রটি কৃতাঞ্জলী চলচ্চিত্রের ব্যনারে প্রযোজনা করেছেন অভিনেতা মান্না,    পিতা মাতার আমানত চিত্রনায়ক মান্না প্রযোজিত ৮ম চলচ্চিত্র। এটি পরিচালনা করেছেন এফ আই মানিক।   শ্রেষ্ঠাংশে অভিনয় করেছেন মান্না, পূর্ণিমা, অপু বিশ্বাস, রাজ্জাক, কবরী, সাদেক বাচ্চু,, শিবা শানু সহ আরও অনেকে।          পিতা মাতার আমানত চিত্রনায়ক মান্না প্রযোজিত ৮ম চলচ্চিত্র।
চলচ্চিত্রটি ২০০৮ বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়।
সঙ্গীত
পিতা মাতার আমানত চলচ্চিত্রের গান রচনা করেছেন মোহাম্মদ রফিকুজ্জামান সুর ও সঙ্গীতায়োজন করেছেন ইমন সাহা এবং গানে কণ্ঠ দিয়েছেন কুমার বিশ্বজিৎ, ডলি সায়ন্তনী, এস আই টুটুল।
এশীয় মিডিয়া তথ্য ও যোগাযোগ কেন্দ্র
এশীয় মিডিয়া তথ্য ও যোগাযোগ কেন্দ্র (Asian Media Information and Communication Centre), সিঙ্গাপুরের একটি নিবন্ধিত দাতব্য সংস্থা যা এশিয়ার মিডিয়া এবং যোগাযোগ উন্নয়নের জন্য ফ্রিডরিখ-এবার্ট-স্টিফটাংয়ের মূলধন তহবিল সহায়তায় প্রতিষ্ঠিত। এটি মূলত এশীয় গণযোগাযোগ গবেষণা ও তথ্য কেন্দ্র নামে পরিচিত ছিল।
বই এবং প্রতিবেদনগুলি ছাড়াও এটি এশীয় গণযোগাযোগ বুলেটিন এবং এশিয়ান জার্নাল অব কমিউনিকেশন পত্রিকা প্রকাশ করে।
দ্যৌষ
দ্যৌষ (द्यौष, ) বা দ্যৌষপিতৃ (द्यौष्पितृ, ) হলেন একজন বৈদিক এবং তিনি আকাশের দেবতা। তার সহধর্মিণী হলেন পৃথ্বী, এবং ঋগ্বেদ অনুসারে তারা একত্রে আদি পিতামাতা।
সাহিত্য
ঋগ্বেদে, দ্যৌষপিতৃ ১.৮৯.৪, ১.৯০.৭, ১.১৬৪.৩৩, ১.১৯১.৬, ৪.১.১০ এবং ৪.১৭.৪ শ্লোকে উপস্থিত হয়েছে। তাকে বিভিন্ন প্রতিশব্দের অধীনেও উল্লেখ করা হয়েছে: দ্যাবপৃথ্বী, উদাহরণস্বরূপ, দ্বন্দব যৌগ যা স্বর্গ ও পৃথিবীকে দ্যৌষ ও পৃথ্বী হিসাবে যুক্ত করে।
দ্যৌষের সবচেয়ে সংজ্ঞায়িত বৈশিষ্ট্য হল তার পৈতৃক ভূমিকা। তার কন্যা, ঊষা, ভোরকে মূর্ত করে। দেবতাদের, বিশেষ করে সূর্যকে দ্যৌষ ও পৃথ্বীর সন্তান বলে উল্লেখ করা হয়েছে। দ্যৌষের অন্যান্য পুত্রের মধ্যে রয়েছে অগ্নি, পর্জন্য, আদিত্যগণ, মরুদ্গণ ও অঙ্গিরাস। অশ্বিনীদের "দিবো নাপাত" বলা হয়, যার অর্থ দ্যৌষের বংশ/সন্তান/নাতি। দ্যৌষকে প্রায়শই গর্জনকারী প্রাণী হিসাবে কল্পনা করা হয়, প্রায়শই একটি ষাঁড়, যে পৃথিবীকে উর্বর করে।
ঋগ্বেদে ইন্দ্রের দ্যৌষ ও পৃথ্বীর বিচ্ছেদ গুরুত্বপূর্ণ সৃষ্টি পৌরাণিক কাহিনী হিসেবে পালিত হয়েছে।
ভোপালের বিপর্যয়
thumb|ভোপালের বিপর্যয়ের ওপর টাইম ম্যাগাজিনের প্রচ্ছদ। ১৯৮৪ সালের ভোপালের বিপর্যয়-কে অনেকেই ইতিহাসের সর্বনিকৃষ্ট শিল্প বিপর্যয় হিসেবে আখ্যা দিয়েছেন।   ভারতীয় রাজ্য মধ্য প্রদেশে অবস্থিত ভোপাল শহরের প্রাণকেন্দ্রে অবস্থিত ইউনিয়ন কার্বাইড ইন্ডিয়া লিমিটেড-এর (বর্তমানে এভারেডি ইন্ডাস্ট্রিজ ইন্ডিয়া লিমিটেড নামে পরিচিত) একটি কীটনাশক কারখানা থেকে দুর্ঘটনাবশত ৪০ টন মিথাইল আইসোসায়ানেট (MIC ---> Methyl Isocyanate Gas ) পরিবেশে ছড়িয়ে পড়ে এই বিপর্যয় ঘটে। ১৯৮৪ সালের ৩রা ডিসেম্বর ভোরে একটি ট্যাংকে রক্ষিত MIC অতিরিক্ত উত্তপ্ত হয়ে পড়ে এবং বাতাসের চেয়ে ভারী গ্যাস আকারে মাটি ঘেঁষে বের হয়ে আশেপাশের রাস্তাঘাটে ছড়িয়ে পড়ে। এতে তৎক্ষণাৎ হাজার হাজার ঘুমন্ত লোকের মৃত্যু ঘটে। শহরের পরিবহন ব্যবস্থা ভেঙে পড়ে এবং বহু লোক পালাতে গিয়ে পদপিষ্ট হন। ছড়িয়ে পড়া গ্যাসে আরও প্রায় ১৫০,০০০ থেকে ৬০০,০০০ লোক আক্রান্ত হন এবং পরবর্তীতে এদের মধ্যে প্রায় ১৫,০০০ মারা যান।
ভোপাল গ্যাস দুর্ঘটনা
তারিখ = 2-3 December 1984
সময় = মধ্যরাত্রি
অবস্থান = মধ্যপ্রদেশের রাজধানী ভোপাল
পরিচিত = ভোপাল গ্যাস লিক
আহত = 1,50,000 - 6,00,000
সরকার কর্তৃক নিষিদ্ধ বইয়ের তালিকা
ডান|থাম্ব|220x220পিক্সেল|মার্কিন যুক্তরাষ্ট্রের একটি পাঠাগারে পূর্বে নিষিদ্ধ ঘোষণাকৃত বইয়ের প্রদর্শনী নিষিদ্ধ বই হল প্রবন্ধ বা কাল্পনিক রচনা যা মুদ্রিত যোগাযোগ মাধ্যমে প্রকাশ করা এবং আইনানুযায়ী বিক্রি বা বিতরণ করা নিষিদ্ধ। বিভিন্ন ধরনের বিবাচনের কারণে বই নিষিদ্ধ হয়ে থাকে। রাজনৈতিক, আইনি জটিলতা, ধর্মীয়, নৈতিকতা এমনকি কম -বেশি ব্যবসায়িক দৃষ্টিভঙ্গি থেকে একটি বই  নিষিদ্ধকরণ হতে পারে। এই তালিকায় উল্লেখযোগ্য নিষিদ্ধ বই এবং নিষিদ্ধকরণের কারণ লিপিবদ্ধ করা হল।
আমেরিকান লাইব্রেরি এ্যাসোসিয়েশন সবসময়ই বই নিষিদ্ধের বিরোধিতা করে আসলেও এখনও বিদ্যালয় এবং সরকারি পাঠাগারে বেশ কিছু বই নিষিদ্ধ। ব্রিটিশ লাইব্রেরি এবং লাইব্রেরি অব কনগ্রেসে ইরোটিক বই আলাদাভাবে সংরক্ষিত এবং সংরক্ষিত কক্ষাগারে প্রবেশের জন্য অনুমতি প্রয়োজন হয়।  ঝামেলা এড়াতে অনেক সময়ই পাঠাগারে বিতর্ক তৈরিকারী বই রাখা হয় না। এ দ্বারা পাঠাগার পরিচালনাকারীর ব্যক্তিগত মতামতের প্রভাব বই তালিকায় সুস্পষ্টভাবে পড়ে।
গাঁজানো শিমের পেস্ট
সংযোগ=//upload.wikimedia.org/wikipedia/commons/thumb/e/ee/Doenjangwithbeans.jpg/220px-Doenjangwithbeans.jpg|থাম্ব| এক বাটি ডোয়েনজাং, কোরিয়ান গাঁজানো সয়াবিন পেস্ট গাঁজানো শিমের পেস্ট এর একটি বিভাগ গাঁজানো খাবার সাধারণত স্থল থেকে তৈরি সয়াবিন যে খাবারগুলো আদিবাসী পূর্ব, দক্ষিণ এবং দক্ষিণ-পূর্ব এশিয়া. কিছু ক্ষেত্রে, যেমন উত্পাদন মিসো, অন্যান্য জাতের মটরশুটি, যেমন ব্রড মটরশুটি, এছাড়াও ব্যবহার করা যেতে পারে.
গাঁজানো শিমের পেস্টগুলি কখনও কখনও সয়া সস তৈরিতে ব্যবহৃত প্রাথমিক উপাদান, যেমন তামারি, বা একই গাঁজানো ভর থেকে তৈরি একটি অতিরিক্ত পণ্য। এছাড়াও পেস্ট হল হোইসিন সসের প্রধান উপাদান।
মটরশুটির প্রোটিন উপাদানের কারণে, গাঁজন প্রক্রিয়াটি প্রচুর পরিমাণে মুক্ত অ্যামিনো অ্যাসিড নির্গত করে, যা এর উত্পাদনে ব্যবহৃত প্রচুর পরিমাণে লবণের সাথে মিলিত হয়ে একটি উচ্চ উমামি পণ্য তৈরি করে। এটি বিশেষত মিসোর ক্ষেত্রে সত্য, যা কিছু নির্দিষ্ট খাবারের প্রাথমিক উপাদান হিসাবে ব্যবহার করা হয়। যেমনঃ মিসো স্যুপ ।
প্রকারভেদ
বিভিন্ন ধরনের ফার্মেন্টেড বিন পেস্ট (যা সবগুলি সয়া এবং সিরিয়াল শস্যের উপর ভিত্তি করে) এর মধ্যে রয়েছে:
তথ্যসূত্র
<references group="" responsive="0">
পরিবেশ প্রকৌশল
পরিবেশ প্রকৌশল মূলত একটি পেশাদারী প্রকৌশল ক্ষেত্র যেখানে পরিবেশ ও পরিবেশের বিভিন্ন উপাদানসমূহের বিশোধন, সংগ্রহণ, সংরক্ষণ সর্বোপরি পুরো পরিবেশ রক্ষার উপায় সমূহ আলোচিত হয়। পরিবেশ প্রকৌশল এমন একটি শাখা, যা রসায়ন, জীববিজ্ঞান, পরিবেশবিজ্ঞান, ভূতত্ত্ব, উদপ্রবাহবিজ্ঞান, জলবিদ্যা, অণুজীববিজ্ঞান এবং গণিতের মত বিচিত্র বৈজ্ঞানিক বিষয়ের সম্মিলনে জীবের স্বাস্থ্য রক্ষা এবং পরিবেশের মান উন্নয়নে প্রয়োজনীয় সমস্যার সমাধানের সন্ধান করে। পরিবেশ প্রকৌশল, পুরকৌশল এবং রসায়ন প্রকৌশল এর একটি উপ-শাখা।
পরিবেশের মানোন্নয়ন এ প্রকৌশলীদের ভূমিকা গুরুত্বপূর্ণ।পরিবেশ প্রকৌশল হচ্ছে পরিবেশের উন্নয়ন ও রক্ষণাবেক্ষণের জন্য বৈজ্ঞানিক ও প্রকৌশল নীতির প্রয়োগ, যাতে:
পরিবেশ প্রকৌশলীরা বর্জ্য পানি ব্যবস্থাপনা, পানি এবং বায়ু দূষণ নিয়ন্ত্রণ, পুনর্ব্যবহার, বর্জ্য নিষ্কাশন এবং জনস্বাস্থ্যের জন্য উদ্ভূত সমস্যার সমাধান প্রদান করে। তারা নগরের পানি সরবরাহ এবং শিল্পের বর্জ্য পানি শোধনাগার ব্যবস্থার নকশা করে এবং পানিবাহিত রোগ প্রতিরোধ এবং শহুরে ও গ্রামীণ এলাকার স্যানিটেশন ব্যবস্থা উন্নত করার পরিকল্পনা করে। তারা ঝুঁকির তীব্রতা মূল্যায়নের উদ্দেশ্যে বিপজ্জনক-বর্জ্য ব্যবস্থাপনার মূল্যায়ন করে, এগুলোর ব্যবহার এবং নিয়ন্ত্রণ সম্পর্কে উপদেশ প্রদান করে এবং দুর্ঘটনা প্রতিরোধের জন্য নিয়মকানুন বিকাশিত করে। তারা পরিবেশ প্রকৌশল আইন বাস্তবায়ন করে, যেমন প্রস্তাবিত নির্মাণ প্রকল্পের পরিবেশগত প্রভাব মূল্যায়ন।
পরিবেশ প্রকৌশলীরা পরিবেশের উপর প্রযুক্তিগত অগ্রগতির প্রভাব অধ্যয়ন করে এবং স্থানীয় এবং বিশ্বব্যাপী পরিবেশগত বিভিন্ন সমস্যা যেমন এসিড বৃষ্টি, বৈশ্বিক উষ্ণায়ন, ওজোনস্তর ক্ষয়, পানি দূষণ এবং যানবাহন ও শিল্প উৎস থেকে বায়ু দূষণ ইত্যাদি চিহ্নিত করে।
অধিকাংশ প্রশাসনেই যোগ্যতাসম্পন্ন পরিবেশ প্রকৌশলীদের জন্য লাইসেন্স এবং নিবন্ধনের বাধ্যবাধকতা আরোপ করা হয়।
প্রাচীন সভ্যতা
পরিবেশ প্রকৌশল এমন সব কাজের নাম, যেগুলো সভ্যতার শুরুতেই মানুষ নিজের চাহিদা পূরণের জন্য পরিবেশগত অবস্থা পরিবর্তন এবং নিয়ন্ত্রণ করতে শেখার সময় থেকে করে আসছে। যখন মানুষ বুঝতে পেরেছে যে, তাদের পারিপার্শ্বিক পরিবেশের অবস্থার সাথে তাদের দৈহিক স্বাস্থ্য সম্পর্কিত, তখন থেকেই তারা পরিবেশের মানোন্নয়নে বিভিন্ন পদক্ষেপ গ্রহণ করেছে। প্রাচীন সিন্ধু সভ্যতার মানুষেরা (৩৩০০ খ্রিস্টপূর্বাব্দ থেকে ১৩০০ খ্রিস্টপূর্বাব্দ) পানি সম্পদের ব্যবস্থাপনায় বেশ দক্ষতা অর্জন করেছিল। তাদের বসবাসকৃত এলাকায় বিভিন্ন কূপ, গোসলখানা, জলাধার, পানীয় জলের ব্যবস্থা এবং শহরব্যাপী বিস্তৃত নিকাশি ব্যবস্থা পাওয়া গিয়েছে। এছাড়াও তারা একটি প্রাথমিক সেচ ব্যবস্থা তৈরী করেছিল যা তাদের ব্যাপক আকারে কৃষিকাজ করার সক্ষমতা দান করে।
৪০০০ খ্রিস্টপূর্বাব্দ থেকে ২০০০ খ্রিস্টপূর্বাব্দ পর্যন্ত, অনেক সভ্যতাই জল নিকাশি ব্যবস্থা এবং কিছু পয়ঃনিষ্কাশন ব্যবস্থা ব্যবহার করেছে, যেমন মেসোপটেমিয়া, মহেঞ্জোদাড়ো, প্রাচীন মিশর এবং স্কটল্যান্ডের ওর্কনি দ্বীপপুঞ্জ। এছাড়াও প্রাচীন গ্রীকরা বৃষ্টি এবং বর্জ্য পানি, নালা এবং নর্দমা ব্যবস্থার মাধ্যমে সেচ এবং সার দেওয়ার কাজে ব্যবহার করতো।
রোমে ৩১২ খ্রিস্টপূর্বাব্দে প্রথম নালা নির্মিত হয় এবং এরপর থেকে তারা খরার সময় সেচ এবং সুপেয় পানি সরবরাহের জন্য নালা নির্মাণ অব্যাহত রাখে। এমনকি তারা খ্রিস্টপূর্ব ৭ম শতাব্দীর শুরুতেই একটি ভূগর্ভস্থ নর্দমা ব্যবস্থা নির্মাণ করেছিল, যা তাইবার নদী পর্যন্ত প্রবাহিত হয়ে জলাবদ্ধতা নিরসরণের মাধ্যমে কৃষিজমি তৈরি এবং একই সাথে শহর থেকে নর্দমা অপসারণ, উভয় কাজই করতো।
আধুনিক যুগ
রোমের পতন থেকে উনবিংশ শতাব্দী পর্যন্ত জনস্বাস্থ্য উন্নয়নে ক্রমবর্ধমান প্রচেষ্টা ব্যতীত খুব সামান্যই পরিবর্তন লক্ষ্য করা যায়। আধুনিক পরিবেশ প্রকৌশল ঊনবিংশ শতাব্দীর মাঝামাঝি সময়ে লন্ডনের গ্রেট স্টিংক ঘটনার পর জোসেফ বাজালগেট এর প্রথম প্রধান নর্দমা নিকাশী ব্যবস্থা নকশার মাধ্যমে শুরু হয়। সেসময় শহরের নর্দমা ব্যবস্থা টেমস নদীতে কাঁচা নর্দমা সরবরাহ করতো, যে নদী আবার শহরের পানীয় জলের সিংহভাগের সরবরাহকারী, যার ফলে  কলেরা মহামারী আকারে ছড়িয়ে পড়ে। শিল্পোন্নত দেশগুলোতে পানীয় জল শোধন এবং পয়ঃনিষ্কাশন ব্যবস্থার প্রবর্তন, পানিবাহিত রোগ কে মৃত্যুর প্রধান কারণ থেকে বিরল কারণে পরিণত করেছে।
পানি ও বায়ু দূষণ এবং অন্যান্য পরিবেশগত অবক্ষয় সম্পর্কে জনগণের ব্যাপক উদ্বেগের প্রতিক্রিয়া হিসেবে বিংশ শতাব্দীর মাঝামাঝি সময়ে পরিবেশ প্রকৌশল একটি পৃথক একাডেমিক শাখা হিসেবে আবির্ভূত হয়। সমাজ এবং প্রযুক্তির জটিলতা বৃদ্ধির সাথে সাথে এগুলো ক্রমবর্ধমানভাবে প্রাকৃতিক পরিবেশের উপর অনভিপ্রেত প্রভাব সৃষ্টি করতে শুরু করে। একটি উদাহরণ হল দ্বিতীয় বিশ্বযুদ্ধের পরের বছরগুলোতে কৃষিক্ষেত্রে কীটপতঙ্গ নিয়ন্ত্রণের জন্য কীটনাশক ডিডিটি এর ব্যাপক প্রয়োগ। ডিডিটির গল্প, যা রেচল কারসন এর সাইলেন্ট স্প্রিং (১৯৬২) গ্রন্থে স্পষ্টভাবে বর্ণিত হয়েছে, এটিকে আধুনিক পরিবেশ আন্দোলনের জন্মসূত্র হিসেবে বিবেচনা করা হয়, যার ফলশ্রুতিতে আধুনিক "পরিবেশ প্রকৌশল" ক্ষেত্রটি সৃষ্টি হয়েছে।
প্রাতিষ্ঠানিক শিক্ষা
শিক্ষার্থীদের পাঠ্যসূচি মূলত কিছু প্রধান শাখায় বিভক্ত:
পাঠ্যক্রম
পরিবেশ প্রকৌশলের একটি সাধারণ পাঠ্যক্রম নিম্নলিখিত বিষয়গুলো নিয়ে গঠিত:
ভর ভারসাম্য
একটি মানব-সৃষ্ট রাসায়নিক দ্রব্য বিবেচনা করা যাক, যার সময়, অবস্থান, পদার্থের কোনো পর্যায় বা তরলের প্রবাহের সাথে সম্পর্কিত অবস্থা জানা প্রয়োজন। এক্ষেত্রে ঘনমাত্রার পরিমাপকৃত পরিবর্তনকে ওই দ্রব্যের ওপর প্রভাবদানকারী সকল পরিবর্তনের হারের ফাংশন হিসেবে প্রকাশ করা হয়।